cyanic-selkie/wikianc huggingface dataset:
কেভিন মিরায়াস
মিরায়াস লিগ ১-এর ক্লাব লিলির হয়ে ২০০৪ সালে তার পেশাদার ক্যারিয়ার শুরু করেন। অতঃপর ২০১০ সালে গ্রিক ক্লাব অলিম্পিয়াকোসের হয়ে খেলার পুর্বে তিনি সেইন্ট-ইতিয়েনের হয়ে খেলেন। তিনি অলিম্পিয়াকোসের হয়ে খেলার সময় সফলতার মুখ দেখেন, উক্ত ক্লাবের হয়ে তিনি ৫২ ম্যাচে ৩৪টি গোল করেছেন। তিনি অলিম্পিয়াকোসের হয়ে দ্বিতীয় মৌসুমে তিনি ২৫ ম্যাচে ২০টি গোল করে সর্বোচ্চ গোলদাতার পুরস্কার পান। তার অসাধারণ খেলা প্রিমিয়ার লিগের ক্লাব এভার্টনের নজর কাড়ে। এর ফলে ২০১২ সালে গ্রীষ্মে তিনি ৬ মিলিয়ন ইউরোর বিনিময়ে এভার্টনের সাথে একটি চুক্তি স্বাক্ষর করেন।
মিরায়াস ২০০৭ সালে বেলজিয়ামের জ্যেষ্ঠ দলের হয়ে আন্তর্জাতিক পর্যায়ে অভিষেক করেন। তিনি এপর্যন্ত বেলজিয়ামের হয়ে ৫০-এর অধিক ম্যাচ খেলেছেন। তিনি বেলজিয়ামের বেশ কয়েকটি যুব পর্যায়ে বেলজিয়াবের প্রতিনিধিত্ব করেছেন। তিনি ২০০৮ গ্রীষ্মকালীন অলিম্পিক এবং ২০১৪ ফিফা বিশ্বকাপের মতো প্রতিযোগিতায় বেলজিয়ামের হয়ে খেলছেন।
যিহিষ্কেল
যিহিষ্কেল ( Yĕḥezqēʾl; Ἰεζεκιὴλ Iezekiḕl; ﺫﻭ ﺍﻟﻜﻔﻞ Dhū l-Kifl) হলেন হিব্রু বাইবেলের যিহিষ্কেল ভাববাদীর পুস্তকের নায়ক বা কেন্দ্রীয় চরিত্র।
ইহুদিধর্ম, খ্রিষ্টধর্ম ও ইসলামে যিহিষ্কেলকে একজন ইহুদি নবী হিসেবে গণ্য করা হয়। ইহুদিধর্ম ও খ্রিষ্টধর্মে তাঁকে যিহিষ্কেল ভাববাদীর পুস্তকের খ্রিষ্টপূর্ব ৬ষ্ঠ শতাব্দীর রচয়িতা হিসেবেও বিবেচনা হয় যে পুস্তক যিরূশালেমের পতন, ইস্রায়েলের পুনঃস্থাপন ও নূতন মন্দির বিষয়ক দর্শন সম্বন্ধে ভবিষ্যদ্বাণী করে।
দৈর্ঘ্য
দৈর্ঘ্যকে অবশ্যই আলাদা চিন্তা করতে হবে উচ্চতা থেকে, যা উল্লম্ব দিকে পরিমাপ ব্যবস্থা এবং প্রস্থ বা প্রসার থেকে, যেটি দূরত্বের পরিমাপ প্রকাশ করে পাশাপাশি দুটি প্রান্তের মধ্যে যা বস্তুর দৈর্ঘ্যের সাথে সমকোণে থাকে। দৈর্ঘ্য হল শুধুমাত্র একটি মাত্রার পরিমাপক, অপরদিকে ক্ষেত্রফল হল দুইটি মাত্রার পরিমাপ (দৈর্ঘ্যের বর্গগুণ) এবং আয়তন হল তিনটি মাত্রার পরিমাপ (দৈর্ঘ্যের ঘনফল)। অধিকাংশ পরিমাপ ব্যবস্থায়, দৈর্ঘ্যের এককটি হল ভিত্তি একক, যেটি থেকে অন্যান্য এককের সংজ্ঞায়ন করা হয়। থাম্ব|[[মেট্রিক পরিমাপ ব্যবস্থা|মেট্রিক পরিমাপে র এক কিলোমিটার দৈর্ঘ্য ইম্পেরিয়াল পরিমাপের ০.৬২১৩৭ মাইলের সমান।]]
ইতিহাস
আলবার্ট আইনস্টাইনের আপেক্ষিকতা তত্ত্ব প্রকাশিত হবার পর থেকে দৈর্ঘ্যকে সকল রেফারেন্স তলে আর পরম ভাবা হয় না। এ কারণে কোন একটি রেফারেন্স তলে থাকা এক মিটার লম্বা স্কেল অপর একটি রেফারেন্স তলে সমান হয় না যদি সেটি প্রথম তলের সাথে আপেক্ষিক বেগে চলতে থাকে। এর মানে হল একটি বস্তুর দৈর্ঘ্য পরিবর্তনশীল হতে পারে পর্যবেক্ষকের অবস্থানের উপর নির্ভর করে।
একক
আন্তর্জাতিক একক পদ্ধতি (এসআই) অনুসারে, দৈর্ঘ্যের মৌলিক একক হল মিটার এবং যা এখন আলোর গতি পরিপ্রেক্ষিতে সংজ্ঞায়িত করা হয়। সেন্টিমিটার এবং কিলোমিটার, মিটার থেকে উদ্ভূত করা হয়, এগুলোও সর্বজনীনভাবে ব্যবহৃত একক। মার্কিন যুক্তরাষ্ট্রের প্রচলিত একক, ইংরেজি বা ইম্পেরিয়াল একক ব্যবস্থার সাধারণভাবে ব্যবহৃত দৈর্ঘ্যের একক হল ইঞ্চি, ফুট, গজ এবং মাইল।
জোজো সিওয়া
জোয়েল্লি জোয়েনি "জোজো" সিওয়া (জন্ম মে ১৯, ২০০৩), যিনি  জোজো সিওয়া নামে বা জোজো উইথ দ্য বিগ বাউনামেই অধিক পরিচিত, একজন মর্কিন নৃত্য শিল্পী, অভিনেত্রী, গায়িকা এবং একজন ইউটিউব ব্যক্তিত্ব। তিনি তার মা জেসালিন সিওয়া সাথে মার্কিন টেলিভিশন ধারাবাহিক ড্যান্স মমস এর পরপর দুটি মৌসুমে আবির্ভূত হওয়ার জন্য এবং তারসাথে তার একক সমূহ :"ব্যুমাররেং" এবং "কিড ইন এ্য কেন্ডি স্টোর" এর জন্য সুপরিচিত। সিগা তার প্রতিদিনকার জীবন নিয়ে বানানো ভিডিও তার দ্বিতীয় ইউটিউব চ্যানেল জেজেস ওয়াল্ডে প্রত্যহ আপলোড করে থাকেন।
কর্মজীবন
সিওয়া এব্বিস আল্টিমেট ড্যান্স কম্পিটেশন সিজন-২ ধারাবাহিকের এর সেরা ৫ জনের মধ্যে একজন ছিলেন এবং দ্বিতীয় মৌসুমের প্রতিযোগীদের মধ্যে তিনিই ছিলের সর্বকনিষ্ঠ প্রতিযোগী। তিনি তার মার সাথে সেই অনুষ্ঠানে পদর্পণ করেছিলেন এবং পরে ৯ম সপ্তাহে এসে তিনি অপনীত হনহন। সিওয়া ২০১৪ সালে এব্বি লি মিলাররের এএলডিসি নাচের প্রতিযোগিতার দলের জন্য পরীক্ষা দিতে শুরু করেন এবং তিনি ২০১৫ সালের প্রথম দিকে দলের জন্য তাকে নির্বাচিত করা হয়। সেই সময় থেকেই, তাকে লাইফ টাইম রিয়েলেটি অনুষ্ঠান ড্যান্স মমসে আর্বিভূত হতে দেখা যায়, সেই অনুষ্ঠানটি অবশ্য এএলডিসি দলের উত্তরাধিকারী ছিল। সিওয়া একক, "ব্যুমাররেং"প্রকাশ করেন ২০১৬ সালের মে মাসে , যেটি প্রথমে শুধু ডিজিটাল ডাউনলোড করা যেত, পরে তিনি তার আগের একটি একক, "আই কেন মেইক ইউ ড্যান্স" এর মত, "ব্যুমাররেং" গানটিকেও অনলাইনে গানটি কেনার তালিকায় যুক্ত করেন। ব্যুমাররেং গানটির জন্য করা গানের ভিডিওটি এ পযন্ত ইউটিউবে ৩২৬ মিলিয়ন বারের বেশি দেখা হয়েছে, এবং ইউটিউবে এর পছন্দের পরিমান ১ মিলিয়ন ছাড়িয়েছে। ক্লারিস এর খুচরা দোকান গুলোতে সিওয়ার স্বাক্ষরযুক্ত নিত্য প্রয়োজনীয় দ্রব্যের একটি সারি রয়েছে।
বাইকান্দের যুদ্ধ
বাইকান্দের যুদ্ধ ৭২৯ সালে উমাইয়া খিলাফত এবং তুরগেশ খাগানাত ও তাদের সোগদিয়ান মিত্রদের মধ্যে বুখারার নিকটে বাইকান্দে সংঘটিত হয়। সোগদিয়ান শাসকদের একটি বড় আকারের বিদ্রোহ দমন করার জন্য খোরাসানের গভর্নর আশরাস ইবনে আবদুল্লাহ আল-সুলামির নেতৃত্বে আরব বাহিনী অভিযান চালায়। এই বিদ্রোহে তুরগেশদের সমর্থন ছিল। আরবরা বুখারার দিকে অগ্রসর হওয়ার পর তুরগেশরা তাদের ঘিরে ফেলে পানির উৎস থেকে বিচ্ছিন্ন করে ফেলে। শুরুতে প্রতিপক্ষ সুবিধা অর্জন করলেও কয়েকজন নেতার দক্ষতায় আরবরা তাদের প্রতিহত করা বুখারা পৌছে অবরোধ আরোপ করতে সক্ষম হয়।
পটভূমি
খলিফা প্রথম আল-ওয়ালিদের শাসনামলে কুতাইবা ইবনে মুসলিম মাওয়ারাননহর জয় করেন। ৭১৯ সালে স্থানীয় শাসকরা উমাইয়াদের বিরুদ্ধে চীন ও তুরগেশের সামরিক সমর্থনের আবেদন জানান। এতে সমর্থন দিয়ে তুরগেশরা ৭২০ সাল থেকে ধারাবাহিকভাবে মাওয়ারাননহরের মুসলিমদের উপর হামলা করতে থাকে। একইসাথে স্থানীয় সোগদিয়ান শাসকরা বিদ্রোহ করে। উমাইয়া গভর্নররা প্রাথমিকভাবে অস্থিতিশীলতা নিয়ন্ত্রণ করতে সক্ষম হলেও ফারগানার নিয়ন্ত্রণ তাদের হাতছাড়া হয়। ৭২৪ সালে গভর্নর মুসলিম ইবনে সাইদ আল-কিলাবি ফারগানা পুনরুদ্ধার করার চেষ্টা করার সময় তুরগেশদের কাছে পরাজিত হন। ফলে মাওয়ারাননহরে আরবদের অবস্থান দুর্বল হয়ে পড়ে।
আশরাস আল-সুলামির অভিযান
এই সঙ্কটাবস্থায় খলিফা হিশাম ইবনে আবদুল মালিক ভিন্ন পদক্ষেপ নেন। তিনি খোরাসানকে ইরাক থেকে পৃথক করে আলাদা প্রদেশ গঠন করেন। জাজিরায় সেনাপতি আশরাস ইবনে আবদুল্লাহ আল-সুলামিকে প্রদেশের দায়িত্ব দেয়া হয়। তিনি স্থানীয়দের সমর্থন আদায়ের চেষ্টা করে ব্যর্থ হন। এদিকে তুরগেশরা তাদের সাথে যোগ দেয়ায় পরিস্থিতি আরো অস্থিতিশীল হয়। তুরগেশদের যোগ দেয়ার সময় মাওয়ারাননহরে আরবদের হাতে শুধু সমরকন্দ এবং কামারজা ও দাবুসিয়ার দুইটি দুর্গ ছিল।
তুরগেশদের মোকাবেলার জন্য আশরাস খোরাসানে সেনা সমাবেশ করে আমুলের দিকে রওয়ানা হন। কুতাইবা ইবনে মুসলিমের ছেলে কাতানের নেতৃত্বে একটি অগ্রবর্তী বাহিনী নদীর অপর পাড়ে প্রেরিত হয়। কিন্তু স্থানীয় সোগদিয়ান ও তুরগেশ বাহিনী উপস্থিত হওয়ার পর দীর্ঘদিন তারা নদী অতিক্রম করতে পারেনি। এসময় কাতানের সেনাদলের সামনে তুরগেশরা বাধা হয়ে দাঁড়ায়। আশরাস তার অশ্বারোহীদের নেতৃত্ব সাবিত কুতনাহকে প্রদান করেন। তিনি হামলাকারীদের উপর পাল্টা হামলা চালিয়ে তাদের আমুল থেকে বের করে দেন। এতে আরবরা জয়ী হলেও তুরগেশদের অতিরিক্ত সৈন্য এসে পড়ায় তারা নদীর অপর পাড়ে পৌছে যায়। শেষপর্যন্ত আশরাস বুখারা অভিমুখে যাত্রা করেন। আরবরা বুখারার কিছু দূরে বাইকান্দে শিবির স্থাপন করার পর তুরগেশ ও সোগদিয়ানরা তাদের পানির সরবরাহ বিচ্ছিন্ন করে ফেলে।
পানির অভাবের ফলে আরবরা বাইকান্দ ত্যাগ করে বুখারার দিকে অগ্রসর হয়। কাতান অগ্রবর্তী সেনাদলের নেতৃত্বে ছিলেন। এসময় তুরগেশ ও সোগদিয়ানরা হামলা করার ফলে তারা মূল বাহিনী থেকে বিচ্ছিন্ন হয়ে পড়েন। সমরকন্দের শাসক গুরাক এসময় পর্যন্ত আরবদের পক্ষে ছিলেন। কিন্তু এরপর তিনি পক্ষ বদল করে ফেলেন। আল-তাবারির বর্ণনা অনুযায়ী আল-হারিস ইবনে সুরাইজ এসময় সৈনিকদের উদ্দেশ্যে বলেন "তৃষ্ণায় মৃত্যুর চেয়ে তলোয়ারের মৃত্যু এই পৃথিবীতে সম্মানের এবং আল্লাহর প্রতিদানের বেশি উপযোগী"। তার কথায় উদ্বুদ্ধ হয়ে অশ্বারোহীরা হারিস ও কাতানের নেতৃত্বে অগ্রসর হয়ে তুরগেশদের ব্যুহ ভেঙে ফেলে পানির উৎসের কাছে পৌছায়। এর ফলে আশরাস বুখারার দিকে অগ্রসর হতে সক্ষম হন।
পরবর্তী অবস্থা
বাইকান্দের কয়েকটি লড়াইয়ের পর তুরগেশরা উত্তরে সমরকন্দে ফিরে যায়। এখানে তারা কামারজা দুর্গে হামলা চালায়। এসময় আশরাস বুখারা অবরোধ করেছিলেন। তবে দুই পক্ষের যুদ্ধ তখনো শেষ হয়ে যায়নি এবং আরবদের পক্ষে অবস্থা তখনো সুবিধাজনক ছিল না। ৭৩০ সালে আশরাসের উত্তরসূরি জুনাইদ ইবনে আবদুর রহমান আল-মুররি বুখারায় অবস্থানরত আরবদের সাথে যোগ দেয়ার সময় তুরগেশদের হামলার মুখে পড়েন। পরবর্তীতে গভর্নর নাসের ইবনে সাইয়ার সমরকন্দ পর্যন্ত খিলাফতের কর্তৃত্ব পুনপ্রতিষ্ঠিত করেন।
ঋতম কুন্ডু
ঋতম কুন্ডু (জন্ম ২৬ নভেম্বর ১৯৮৩) একজন ভারতীয় প্রাক্তন ক্রিকেটার। তিনি ২০০৪ থেকে ২০০৮ সালের মধ্যে বাংলার হয়ে দশটি প্রথম-শ্রেণীর ম্যাচ খেলেছেন।
জান (সংবাদপত্র)
জান (, প্রজ্বলিত "নারী") ইরানের একটি সাপ্তাহিক সংবাদপত্র ছিল যা নারীদের অধিকারের উপর দৃষ্টি নিবদ্ধ করে, ১৯৯৮ সাল থেকে প্রকাশিত হয়েছিল, কিন্তু ১৯৯৯ সালে নিষিদ্ধ হয়ে যায়।
ইতিহাস
জান পত্রিকাটি জুলাই ১৯৯৮ সালে প্রতিষ্ঠা করেন ইরানের প্রাক্তন রাষ্ট্রপতি হাশেমি রাফসানজানির কন্যা ফয়েজ হাশেমি। তিনি একজন সাংসদ ও মহিলাদের অগ্রণী আইনজীবী ছিলেন। ইরানের প্রথম নারীদের জন্য সংবাদপত্র এটি। এ সাপ্তাহিকীটি আধুনিকতাবাদী ও ঐতিহ্যবাদীদের মধ্যে রাজনৈতিক বিতর্কে নারীদের নিয়ে আসে। কট্টরপন্থী বিচার বিভাগ এটিকে খুব শীঘ্রই হয়রান করা শুরু করেছিল এবং প্রতিবেদক ক্যামেলিয়া এন্টেখাবিফার্ডকে গ্রেপ্তার করে ৭৬দিন আটকে রাখা হয়েছিল। ১৯৯৯ সালের ৬ এপ্রিল বিপ্লবী আদালতের আদেশে পত্রিকাটি নিষিদ্ধ করা হয়।  নিষেধাজ্ঞার কারণ হিসেবে উল্লেখ করা হয়, ইরানের ঐতিহ্যবাহীদের সমালোচনা করে সংবাদপত্রের কার্টুন প্রকাশ, এছাড়াও এর পাশাপাশি ইরানের নির্বাসিত সম্রাজ্ঞী ফারাহ দিবার একটি নবরোজ বার্তা প্রকাশ করা।  ফারাহ দিবার প্রয়াত শাহ মোহাম্মদ রেজা পাহলভীর বিধবা স্ত্রী ছিলেন। ফারাহ দিবারের কাছ থেকে নববর্ষের বার্তার অংশ প্রকাশ রক্ষণশীলদের ক্ষুব্ধ করেছিল। তিনি ১৯৭৯ সালের ইসলামী বিপ্লবের পতন ঘটিয়েছিলেন। প্রাক্তন সম্রাজ্ঞী তার বার্তায় বলেছিলেন: "আসন্ন তৃতীয় সহস্রাব্দে, আমাদের প্রাচীন ইরান তার যোগ্য সন্তানদের প্রচেষ্টায় একটি নতুন গৌরবময় সময় শুরু করবে।" শাহ এবং তার পরিবার ইরানের গণমাধ্যমে বিদ্রূপের পর, বিপ্লব ঘটার সাথে সাথে দেশ ছেড়ে চলে যায়। এরপরই শাহ মিশরে মারা যান এবং তার বিধবা স্ত্রী যুক্তরাষ্ট্রে স্থায়ীভাবে বসবাস শুরু করেন। পত্রিকাটি নারীদের সম্পর্কে ইরানি আইনকে উপহাস করে একটি কার্টুনও প্রকাশ করে ।
বিষয়বস্তু
পত্রিকাটির সংক্ষিপ্ত সময়ে বেশ কয়েকটি গুরুত্বপূর্ণ সংবাদ প্রকাশ করে। ১৯৯৮ সালের শরত কালে সংবাদপত্রটি ১৭৯ জন বুদ্ধিজীবী, লেখক এবং রাজনৈতিক কর্মীদের একটি “ফাঁস তালিকা” প্রকাশ করে যাদেরকে ইরান সরকার মৃত্যুদণ্ড দিয়েছে। তালিকায় নুশাবেহ আমিরি, ইব্রাহিম নবভি, মেহরঙ্গিজ কর এবং ক্যামেলিয়া এন্টেখাবিফার্ড মতো গুরুত্বপূর্ণ ব্যক্তিরা অন্তর্ভুক্ত ছিল। এই কাহিনী ইরানের মধ্যে ব্যাপক বিতর্কের সৃষ্টি করে। ফলে সরকারে মধ্যে ও বাইরে সমালোচনা ঝড় তৈরী হয। এটি একটি মধ্যপন্থী সংবাদপত্র ছিল।
ইনজামাম-উল-হক
ইনজামাম-উল-হক (পাঞ্জাবি, ; জন্ম: ৩ মার্চ, ১৯৭০) পাঞ্জাব প্রদেশের মুলতানে জন্মগ্রহণকারী সাবেক পাকিস্তানি আন্তর্জাতিক ক্রিকেটার ও অধিনায়ক। ইঞ্জি ডাকনামে পরিচিত ইনজামামকে পাকিস্তানের ক্রিকেট ইতিহাসে সেরা ক্রিকেটারদের অন্যতম হিসেবে বিবেচনা করা হয়। একদিনের আন্তর্জাতিকে জাতীয় দলের হয়ে সর্বোচ্চ রান সংগ্রহকারী ইনজামাম টেস্ট ক্রিকেটে জাভেদ মিয়াঁদাদের পরেই অবস্থান করছেন। ২০০৩ থেকে ২০০৭ সাল মেয়াদে তিনি পাকিস্তান ক্রিকেট দলের টেস্ট, ওডিআই এবং টি২০ ক্রিকেটের অধিনায়ক ছিলেন। অধিনায়কের ক্ষেত্রেও তিনি সফলকাম। ইনজামামকে সেদেশের সেরা অধিনায়কদের একজন হিসেবে বিবেচনা করা হয়।
ইমরান খানের অধিনায়কত্বে ১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের অন্যতম খেলোয়াড় ছিলেন ইনজামাম। ব্যক্তিগত জীবনে বিবাহিত ইনজামাম কাশিফা নাম্নী এক রমণীকে বিয়ে করেন। তাদের সংসারে এক পুত্র সন্তান রয়েছে।
খেলোয়াড়ী জীবন
২৭ মার্চ, ১৯৯৩ তারিখে অনুষ্ঠিত প্রথম ওডিআই জয়ে তার অপরাজিত ৯০* রান সবিশেষ ভূমিকা পালন করে। একদিনের আন্তর্জাতিকে তিনি সর্বমোট ৮৩টি অর্ধ-শতক করেন; যা তৎকালীন রেকর্ড ছিল। পরবর্তীতে ভারতীয় দলের ব্যাটিং প্রতিভা শচীন তেন্ডুলকর তা ভেঙ্গে ফেলেন।
১৯৯২ সালে এজবাস্টনে ইংল্যান্ডের বিপক্ষে টেস্ট ক্রিকেটে অভিষিক্ত হন ইনজামাম। কম সুযোগ পেয়ে তিনি অপরাজিত ৮* রান করেছিলেন।
১৯৯২ ক্রিকেট বিশ্বকাপ
১৯৯২ সালের বিশ্বকাপ ক্রিকেটের প্রথম সেমি-ফাইনালে চমকপ্রদ ক্রীড়ানৈপুণ্যের দরুণ আন্তর্জাতিক ক্রিকেটাঙ্গনে খ্যাতির তুঙ্গে উঠে আসেন ২২ বছর বয়সের তখনকার তরুণ ইনজামাম। প্রতিযোগিতায় তখনো পর্যন্ত অপরাজিত ও শক্তিশালী নিউজিল্যান্ড দলের বিপক্ষে মাত্র ৩৭ বলে ৬০ রান করেন তিনি। খেলায় পাকিস্তান ৪ উইকেটের ব্যবধানে জয়লাভ করে। বলাবাহুল্য, ঐ খেলায় ইনজামাম ম্যান অব দ্য ম্যাচের পুরস্কার লাভ করেন। বিশ্বকাপের ইতিহাসে এ ইনিংসটি অন্যতম সুন্দর ইনিংস হিসেবে বিবেচিত হয়েছে। খেলায় তিনি একটি বিশাল ছক্কা হাঁকান, যাকে ডেভিড লয়েড প্রতিযোগিতার সেরা শট হিসেবে আখ্যায়িত করেন।
সেমি-ফাইনালে বিজয়ের ফলে চারবার প্রচেষ্টার পর পাকিস্তান প্রতিযোগিতায় প্রথমবারের মতো চূড়ান্ত খেলায় অংশগ্রহণের সুযোগ পায়। চূড়ান্ত খেলায়ও ইনজামাম অন্যতম গুরুত্বপূর্ণ ভূমিকা রাখেন। ৩৫ বলে ৪২ রানে করা তার শক্তিশালী ব্যাটিং নৈপুণ্য বিশ্বকাপের চূড়ান্ত খেলায় বাজেভাবে শুরু হওয়া দলীয় ইনিংসকে ২৪৯ রানে উন্নীতকরণের মাধ্যমে দলকে বিজয়ী হতে ব্যাপক সহায়তা করেন।
সম্মাননা
২০০৫ সালে পাকিস্তান সরকার ইনজামাম-উল-হককে সিতারা-ই-ইমতিয়াজ পুরস্কারে ভূষিত করে।
ডোমার সরকারি কলেজ
ডোমার সরকারি কলেজ বাংলাদেশের নীলফামারী জেলার ডোমার উপজেলায় অবস্থিত একটি ঐতিহ্যবাহী শিক্ষাপ্রতিষ্ঠান। কলেজটি ডোমার শহরের পশ্চিম পার্শ্বে মনোরম পরিবেশে অবস্থিত। এ কলেজটির মোট আয়তন ২৪.২৫ একর। কলেজটিতে বর্তমানে দিনাজপুর শিক্ষাবোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাতকোত্তর পর্যায়ে শিক্ষা প্রদান করা হয়।
ওয়ালথার পিপি
ওয়ালথার পিপি (Polizeipistole, or police pistol) জার্মান আগ্নেয়াস্ত্র প্রস্তুতকারক কোম্পানি ওয়াল্টার কর্তৃক নির্মিত একপ্রকার ছোট আধা-সয়ংক্রিয় অস্ত্র বিশেষ।
ডোমার সরকারি কলেজ
অনুষদ ও বিভাগসমূহ
কলেজটিতে উচ্চ মাধ্যমিক, স্নাতক (সম্মান), স্নাতক (পাস) শ্রেণীতে শিক্ষা প্রদান করে।
ছাত্র সংগঠন
নীলফামারী সরকারি কলেজে বিভিন্ন রাজনৈতিক সামাজিক সংগঠন তাদের কার্যক্রম পরিচালনা করে।
গঙ্গারামপুর স্টেডিয়াম
গঙ্গারামপুর স্টেডিয়াম গঙ্গারামপুরে রাজ্য সড়ক ১০ এর পাশে কালদীঘি কাছেই অবস্থিত। স্টেডিয়ামটি ২০০১ সালে নির্মিত হয়।স্টেডিয়ামের দর্শক ধারণ ক্ষমতা ১০,০০০ জন।
ছারছিনা দারুসসুন্নাত কামিল মাদ্রাসা
ছারছিনা দারুসসুন্নাত আলিয়া কামিল মাদ্রাসা তবে মাদ্রাসাটি সারা দেশে শর্ষিনা দারুসসুন্নাত কামিল মাদ্রাসা নামেও ব্যপক পরিচিত। মাদ্রাসাটি বাংলাদেশের বরিশাল বিভাগের পিরোজপুর জেলার নেছারাবাদ উপজেলার ছারছীনা গ্রামে অবস্থিত একটি বিখ্যাত আলিয়া মাদরাসা। ১৯১৫ সালে বিখ্যাত পীর নেছারউদ্দীন আহমদ এই মাদ্রাসাটি প্রতিষ্ঠা করেন। এটি বাংলাদেশের প্রথম স্বীকৃত টাইটেল (কামিল) মাদ্রাসা। এই মাদ্রাসা ফলাফলের দিক থেকে সর্বদাই দেশের শীর্ষ স্থান দখল করে থাকে। এই মাদ্রাসা নীতি-নৈতিকতা ও আকীদা বিষয়ের উপর জোর দেওয়ার জন্য সারা দেশে বিখ্যাত। এই মাদ্রাসা হতে এ পর্যন্ত ৩০০ ছাত্র এর বেশি বোর্ডস্ট্যান্ড করেছে।
ইতিহাস
ছারছিনা দারুসসুন্নাত কামিল মাদ্রাসা ১৫ জানুয়ারি, ১৯১৫ সালে প্রতিষ্ঠিত হয়। ছারছিনা দরবারের প্রতিষ্ঠাতা ও পীর নেছার উদ্দীন আহমেদ এটি প্রতিষ্ঠা করেন। ১৯২৭ সালে অধ্যক্ষ মৌলভী ইসহাকের প্রচেষ্টায় মাদ্রাসাটি সরকারি অনুমোদন লাভ করে। ১৯২২ সালে আলিম, ১৯৩১ সালে ফাজিল ও ১৯৪২ সালে কামিল শ্রেণির জন্য সরকারি অনুমোদন পায়। ১৯৩০ সালে ৮০ হাত দৈর্ঘ্য এবং ২০ হাত প্রস্থ একটি ভবন নির্মিত হয়।
১৯৫২ সালে মাদ্রাসা পরিচালনার দায়িত্বভার ছারছিনার পীর মাওলানা আবু জাফর মোহাম্মদ সালেহ গ্রহণ করলে তার চেষ্টায় ১৯৬১ সালে দারুল হাদিস ভবন, ১৯৬৬ সালে লাইব্রেরি, ১৯৭৪ সালে রেস্ট হাউজ, চার তলা একাডেমিক ভবন, ১৯৭৪ সালে মসজিদ, ১৯৫৬ সালে দ্বিতল প্রশাসনিক ভবন এবং ১৯৬১ সালে ছাত্রাবাস নির্মিত হয়। ২০০৬ সালে মাদ্রাসার ফাজিল ও কামিল শ্রেণী ইসলামী বিশ্ববিদ্যালয়, কুষ্টিয়ার অধিভুক্ত হয়, এবং ২০১৬ সালে ইসলামি আরবি বিশ্ববিদ্যালয়ের অধীনে স্থানান্তরিত হয়।
ক্যাম্পাস
বর্তমান ছারছীনা দারুসসুন্নাত কামিল মাদ্রাসার ক্যাম্পাস ২০.৫৬ একর জমির ওপরে প্রতিষ্ঠিত। এছাড়া মাদ্রাসার অধীনে রয়েছে প্রায় ৩ হাজার বিঘা আবাদি জমি রয়েছে, এসব জমি থেকে মাদ্রাসার ৫০ লক্ষ টাকারও বেশী পরিমাণ আয় হয়। এসব টাকা মাদ্রাসার অবকাঠামো উন্নয়ন, পড়াশোনার মান উন্নয়ন, শিক্ষার্থীদের সুযোগ-সুবিধা নিশ্চিতকরণ ও ইসলাম প্রচারের কাজে ব্যবহৃত হয়।
শিক্ষা ব্যবস্থা
সুপ্রাচীন এই মাদ্রাসার শিক্ষা ব্যবস্থা খুব আধুনিক এবং পড়াশোনার মানও খুব ভালো। বরাবরই মাদ্রাসাকে দেশের মধ্যে শীর্ষস্থানীয় ফলাফল করতে দেখা যায়। এই মাদ্রাসা হতে এযাবত ৩০০ এর অধিক শিক্ষার্থী বোর্ডস্ট্যান্ড করেছে। মাদ্রাসাটির দাখিল শ্রেণী পর্যন্ত বিজ্ঞান শাখা চালু আছে, আলিম শ্রেণীতে শুধু মানবিক শাখা চালু রয়েছে, কামিল শ্রেণিতে হাদীস, তাফসীর ও ফিকহ বিভাগ চালু রয়েছে।
সুযোগ-সুবিধা
মাদ্রাসাটিতে আধুনিক সকল সুবিধা রয়েছে, নিজস্ব লাইব্রেরী, আবাসিক হল, মসজিদ, খেলার মাঠ, বিজ্ঞানাগার সহ আরো অনেক সুবিধা রয়েছে সাধারন শিক্ষার্থীদের জন্য। মাদ্রাসার আবাসিক হলে ছাত্রদের পড়াশোনা ও সার্বিক তত্ত্বাবধায়নের জন্য শিক্ষক নিয়োগ করা হয়েছে, তারা ছাত্রদের সাহায্য ও পরিচর্যা করে থাকেন।
লাইব্রেরী
ছারছিনা মাদ্রাসায় দুটি সমৃদ্ধ লাইব্রেরি আছে। এই লাইব্রেরীদ্বয়ে ২০ হাজারের অধিক জ্ঞান সমৃদ্ধ বই রয়েছে, লাইব্রেরীতে কুরআন ও হাদিস বিশ্লেষণী ধর্মী বই, বিভিন্ন তাফসীর বই, মৌলিক হাদিসের বই, বিজ্ঞান সাময়িকী, দেশ ও বিদেশের জাতীয় ও আন্তর্জাতিক জার্নাল সহ আধুনিক বই এখানে পাওয়া যায়।
আবাসন সুবিধা
শিক্ষার্থীদের আবাসনের ছাত্রাবাস রয়েছে ৭টি। মাদ্রাসার আয়ের ফান্ড থেকে ৭টি ছাত্রাবাসে ৩০০০ এর অধিক ছাত্রের বিনামূল্যে থাকা এবং খাওয়ার ব্যবস্থা রয়েছে। এসব ছাত্রাবাসে আধুনিক সকল সুযোগ-সুবিধা রয়েছে।
প্রকাশনা
মাদ্রাসার ছাত্র ও শিক্ষকদের লেখালিখি করার জন্য কিছু প্রকাশনা রয়েছে। এরমধ্যে কিছু পত্রিকা মাসিক, কিছু ত্রৈমাসিক। এগুলো হলো
শিক্ষার্থী ও শিক্ষক
বর্তমানে মাদ্রাসার ছাত্রসংখ্যা ৩০০০ এর অধিক। মাদ্রাসায় শিক্ষক সংখ্যা ১৫০ এবং কর্মচারীর সংখ্যা ৫০।
ইস্পাত চুক্তি
প্রাথমিকভাবে এই চুক্তিটি জাপান, ইতালি এবং জার্মানির মধ্যে একটি ত্রিপক্ষীয় সামরিক জোট হিসাবে খসড়া করা হয়েছিল। জাপান এই চুক্তির কেন্দ্রবিন্দুটি সোভিয়েত ইউনিয়নের দিকে লক্ষ্য করাতে চাইলেও ইতালি ও জার্মানি চেয়েছিল ব্রিটিশ সাম্রাজ্য এবং ফ্রান্সকে লক্ষ্য করে চুক্তি করতে। এই মতবিরোধের কারণে জাপানকে বাদ দিয়েই চুক্তিটি স্বাক্ষরিত হয়। ১৯২৯ সালের ২২ শে মে ইতালির পররাষ্ট্রমন্ত্রী গালিয়াজো সিয়ানো এবং জার্মানির জোয়াচিম ফন রিবেন্ট্রোপ স্বাক্ষরিত হওয়ার মাধ্যমে এটি ফ্যাসিস্ট ইতালি এবং নাৎসি জার্মানির মধ্যে একটি আনুষ্ঠানিক চুক্তিতে পরিণত হয়।
পটভূমি
প্রথম বিশ্বযুদ্ধে জার্মানি এবং ইতালি একে অপরের বিরুদ্ধে লড়াই করেছিল। চরমপন্থী রাজনৈতিক দলগুলির পক্ষে জনপ্রিয়তা এবং সমর্থন লাভের মাধমে অ্যাডলফ হিটলারের নাৎসি এবং বেনিটো মুসোলিনির ফ্যাসিস্টরা ক্ষমতায় আসার পর মহামন্দায় উভয় দেশের অর্থনীতি মারাত্মকভাবে ক্ষতিগ্রস্ত হয়।
১৯২২ সালে, মুসোলিনি ইতালির প্রধানমন্ত্রীর পদ লাভ করেন। তার প্রথম পদক্ষেপ তাকে ব্যাপক জনপ্রিয় করে তুলেছিল। তার মূল পদক্ষেপ ছিল - জনসাধারণের কর্মসংস্থানের জন্য বিশাল কর্মসূচি গ্রহণ এবং ইতালির অবকাঠামোগত উন্নয়ন সাধন করা।  ভূমধ্যসাগরে মুসোলিনি একটি শক্তিশালী নৌবাহিনী চালু করেছিলেন, যা  ছিল ব্রিটিশ এবং ফরাসি ভূমধ্যসাগরীয় বহরের মিলিত শক্তির চেয়েও বড়।
অন্যদিকে ১৯৩৩ সালে অ্যাডলফ হিটলার জার্মানির চ্যান্সেলর সিসেবে নিয়োগপ্রাপ্ত হলে তিনি ব্যপক ভাবে গণপূর্ত এবং গোপনে অস্ত্র সমৃদ্ধকরণের কাজ শুরু করেন। ফ্যাসিবাদ এবং নাৎসিবাদের বিভিন্ন নীতি অনেকাংশে একই রকম হওয়ায় হিটলার এবং মুসোলিনি ১৯৩০-এর দশকে বেশ কয়েকটি রাষ্ট্রীয় এবং ব্যক্তিগত অনুষ্ঠানে দেখা করেছিলেন।
জাপান
১৯৩১ সালে মাঞ্চুরিয়ায় জাপানি বাহিনী আক্রমণ করে। কারণ সেখানে প্রচুর শস্যক্ষেত্র এবং কাঁচা খনিজ ছিল। তবে এর ফলে মাঞ্চুরিয়ার সীমান্তে থাকা সোভিয়েত ইউনিয়নের সাথে জাপানের কূটনৈতিক সংঘাত উস্কে দেয়। এই সোভিয়েত হুমকি মোকাবেলায় জাপানিরা ১৯৩৬ সালে জার্মানির সাথে একটি চুক্তি স্বাক্ষর করে।  এই চুক্তির উদ্দেশ্য ছিল সোভিয়েত ইউনিয়নের যে কোনও আক্রমণ থেকে চীনকে আক্রমণ করা থেকে রক্ষা করা। ইতালি ও জার্মানির মতো পশ্চিমা বিরোধী জোটের পরিবর্তে জাপান  সোভিয়েত বিরোধী জোটের দিকে মনোনিবেশ করার সিদ্ধান্ত নিয়েছিল।  জার্মানি অবশ্য আশঙ্কা করেছিল যে সোভিয়েত ইউনিয়ন বিরোধী জোট পশ্চিম ইউরোপ জয় করার আগে তাদের দ্বি-সম্মুখ যুদ্ধের সম্ভাবনা তৈরি করবে।  তাই এই মতবিরোধের ফলে জাপানকে ইস্পাত চুক্তি স্বাক্ষরের জন্য আমন্ত্রণ জানানো হলেও তখন তারা তা প্রত্যাখান করে।
দফা
আনুষ্ঠানিকভাবে ইস্পাত চুক্তি জার্মানি এবং ইতালিকে যুদ্ধের সময় পরস্পরকে সামরিক, অর্থনৈতিক বা অন্যকোন ভাবে সহায়তা করার জন্য এবং যুদ্ধকালীন সময়ে উৎপাদনে সহযোগিতা করতে বাধ্য করেছিল। চুক্তিটির লক্ষ্য ছিল যে কোনও দেশই অপর দেশের সম্মতি ব্যতিরেকে শান্তি প্রতিষ্ঠা করতে সক্ষম হবে না।  চুক্তিটি এই ধারণার ভিত্তিতে ছিল যে তিন বছরের মধ্যে কোনও যুদ্ধ সংঘটিত হবে না। ১৯৩৯ সালের ১ সেপ্টেম্বর জার্মানি পোল্যান্ড আক্রমণ করে এবং ৩ সেপ্টেম্বর যুদ্ধ শুরু হলে, ইতালি তখনও যুদ্ধের জন্য প্রস্তুত না থাকায় চুক্তি দায়িত্ব পালনে অসুবিধা হয়েছিল।  ফলস্বরূপ, ১৯৪০ সালের জুনে ইতালি দক্ষিণ ফ্রান্সে দেরি করে আক্রমণ চালানোর আগপর্যন্ত দ্বিতীয় বিশ্বযুদ্ধে যোগদান করেনি।
গোপন পরিপূরক প্রোটোকল
চুক্তি স্বাক্ষরের সময় চুক্তি স্বাক্ষরের সময় ইস্পাত চুক্তির দুটি বিভাগে বিভক্ত গোপন পরিপূরক প্রোটোকলগুলো প্রকাশ্যে প্রকাশ করা হয়নি।
প্রথম বিভাগে দুই দেশকে তাদের যৌথ সামরিক ও অর্থনৈতিক সহযোগিতা জীবিত করতে আহ্বান জানানো হয় এবং দ্বিতীয় বিভাগটি দু'দেশকে রোম-বার্লিন অক্ষের ক্ষমতা ও ভাবমূর্তি তুলে ধরার জন্য "সংবাদমাধ্যম, সংবাদ পরিষেবা এবং প্রচারণার" বিষয়ে সহযোগিতা করার প্রতিশ্রুতিবদ্ধ। সহায়তার জন্য, প্রতিটি দেশকে তাদের দেশের "এক বা একাধিক বিশেষজ্ঞ" অপরটির রাজধানী শহরে সেই দেশের পররাষ্ট্রমন্ত্রীর সাথে ঘনিষ্ঠ যোগাযোগের জন্য নিযুক্ত করা হত। ফিল্ড মার্শাল পিয়েট্রো ব্যাডোগ্লিওর অধীনে নতুন ইতালীয় সরকার সেপ্টেম্বরে [[দ্বিতীয় বিশ্বযুদ্ধে
নাম পরিবর্তন
প্রথমে চুক্তিটির মূল নাম "রক্তের চুক্তি" বা "প্যাক্ট অফ ব্লাড" রাখা হলেও সম্ভবত ইতালিতে নামটি জনপ্রিয়তা না পাওয়ায় মুসোলিনি "প্যাক্ট অফ স্টিল" নামটি প্রস্তাব করেছিলেন। এই "প্যাক্ট অফ স্টিল" বা "ইস্পাত চুক্তি" নামটিই শেষ পর্যন্ত বেছে নেওয়া হয়।
বিলুপ
যদিও মুসোলিনির অধীনে ইতালির সোশ্যাল রিপাবলিক নামে একটি পুতুল সরকার উত্তর ইতালিতে নাৎসি জার্মানি দ্বারা প্রতিষ্ঠিত হয়েছিল। তাদের মাধ্যমেই ইতালি কেবল নামেমাত্র চুক্তিটির সদস্য হিসাবে অব্যাহত ছিল।
পটাসিয়াম আইসোটোপসমূহ
পটাশিয়ামের ২৫ টি আইসোটপ রয়েছে (৩২K থেকে ৫৬K)। তিন ধরনের আইসোটপ : স্থিতিশীল ৩৯K (৯৩.৩%)এবং ৪১K (৬.৭%), এবং দীর্ঘায়ু রেডিও আইসোটপ ৪০K ০.০১২%। আদর্শ পারমাণবিক ভর হচ্ছে ৩৯.০৯৮৩ (১) ।
ফৌজদার
মুঘল-পূর্ব যুগে এই শব্দটি নির্দিষ্ট পদ না বুঝিয়ে শুধুমাত্র একজন সামরিক কর্মকর্তাকে বোঝাতো। মুঘল সম্রাট আকবর কর্তৃক পরিচালিত প্রশাসনিক সংস্কারের সাথে এই পদটিও ব্যবস্থাভুক্ত হয়েছিল।
এটি একটি স্বতন্ত্র প্রশাসনিক একক হিসেবে গঠিত হয়েছিল এবং এর আঞ্চলিক সীমা, স্থান এবং সময়েভেদে পরিবর্তিত হয়েছিল।
একটি ফৌজাদারীতে বেশ কয়েকটি থানা বা সামরিক ফাঁড়ি ছিলো। এগুলোর প্রত্যেকটিতে একটি থানাদারের অধীনে কিছু অশ্বারোহী/সৈন্য ছিল। ফৌজদার তার সাথে একটি নির্দিষ্ট সংখ্যক সৈন্য বহন করত এবং বিভিন্ন থানায় সেনা মোতায়েনের দায়িত্ব তার অধীনে ছিল।
এছাড়াও কিছু ফৌজদারিতে হুজুরি বা হুজুরি মাশ্রুতি হিসাবে বর্ণিত বেশ কয়েকটি থানা ছিল। এই থানায় থানাদারদের রাজকীয় আদেশের মাধ্যমে বা প্রদেশের নাজিম বা দিওয়ানের সুপারিশের মাধ্যমে সরাসরি কেন্দ্রীয় সরকার নিয়োগ দিতো। এই ধরনের থানাদারগণ যথেষ্ট পরিমাণে স্বতন্ত্র ক্ষমতাধারী কর্মকর্তা ছিলেন, যারা কেন্দ্রীয় সরকারের কাছ থেকে সরাসরি আদেশ পেতে পারেন। এদের সম্ভবত ফৌজদারের সামগ্রিক তত্ত্বাবধানে রাখা হয়েছিল এবং আইন শৃঙ্খলা রক্ষায় তার সাথে সহযোগিতা করাতো আশা। হয়তো উচ্চাভিলাষী ফৌজদারদের নজরে রাখতে থানাদার পদ সৃষ্টি করা হয়েছিলো।
যে কোনো জরুরি পরিস্থিতিতে কোনো ফৌজদারকে সাম্রাজ্যবিধি কার্যকর করার জন্য বলা যেতে পারতো।
তারা রাজকীয় আদেশের ভিত্তিতে নিযুক্ত হতো এবং এ নিয়োগপত্রে বকশী উল মুল্কির মোহর ছাপা থাকতো। তারা সরাসরি আদেশ সম্রাটের কাছ থেকে আদেশ পেতো এবং সরাসরি দরবারে তথ্য জমা দিতো। স্থানান্তর একটি সুপ্রতিষ্ঠিত অনুশীলন ছিল।
সাধারণত তার নিম্নোক্ত দায়িত্বগুলো ছিলো:
আগুনের পরশমণি (দ্ব্যর্থতা নিরসন)
আগুনের পরশমণি দ্বারা নিচের যে কোনো একটিকে বোঝানো যেতে পারেঃ
সৌমেন্দ্রনাথ কুণ্ডু
সৌমেন্দ্রনাথ কুন্ডু (৫ জানুয়ারী ১৯৪২ - ১১ জুলাই ২০১৯) একজন ভারতীয় ক্রিকেটার ছিলেন। তিনি বাংলা ও রেলওয়ের হয়ে প্রথম-শ্রেণীর ক্রিকেট খেলেছেন।
সুরিন্দর কৌর
সুরিন্দর কৌর ( ਸੁਰਿੰਦਰ ਕੌਰ ; ২৫ নভেম্বর ১৯২৯ - ১৪ জুন ২০০৬) একজন ভারতীয় গায়িকা এবং গীতিকার ছিলেন। তিনি মূলত পাঞ্জাবি লোকসঙ্গীত গেয়েছিলেন৷ যার কারণে তাঁর ধারাকে অগ্রগামী ও জনপ্রিয় করার জন্য এই লোকসঙ্গীতকে কৃতিত্ব দেওয়া হয়৷ কৌর ১৯৪৮ থেকে ১৯৫২ সালের মধ্যে হিন্দি চলচ্চিত্রের প্লেব্যাক গায়ক হিসাবে অবদান রেখেছেন৷ পাঞ্জাবি সংগীতে তাঁর অবদানের জন্য, তিনি পাঞ্জাবের নাইটিংগেল, ১৯৮৪ সালে সংগীত নাটক আকাদেমি পুরস্কার এবং ২০০৬ সালে পদ্মশ্রী অর্জন করেছিলেন।
প্রায় ছয় দশক ব্যাপী পেশাজীবনে তাঁর পুস্তকটিতে বুল্লে  শাহের পাঞ্জাবি সুফি কাফিস এবং নন্দলাল নূরপুরী, অমৃতা প্রীতম, মোহন সিং এবং শিব কুমার বাতলভীর মতো সমসাময়িক কবিদের কবিতা, "মাওয়ান 'তে ধীয়ান", "জুট্টির মতো স্মরণীয় গান অন্তর্ভুক্ত করেছিলেন। কাসুরি "," মাধনিয়াণ "," এহনা আখিয়ান 'চ পাভান কিভেন কাজরা "এবং" ঘমন দি রাত "। কালক্রমে তার বিবাহের গানগুলি, উল্লেখযোগ্যভাবে "লেথে দি চাদর", "সুহে ভেরি চিলে ওয়ালিয়া" এবং "কালা দোরিয়া" পাঞ্জাবি সংস্কৃতির একটি অনিবার্য অঙ্গ হয়ে উঠেছে ।
কৌরের বিয়ে হয়েছিল দিল্লি বিশ্ববিদ্যালয়ের অধ্যাপক জোগিন্দার সিং সোধির সাথে। এই দম্পতির তিন কন্যা ছিল, যার মধ্যে বড় একজন পাঞ্জাবী লোক গায়িকা। দীর্ঘ এক অসুস্থতার পরে ২০০৬ সালে নিউ জার্সিতে কৌর মারা যান।
জীবনের প্রথমার্ধ
সুরিন্দর কৌরের জন্ম ব্রিটিশ ভারত পাঞ্জাবের রাজধানী লাহোরের একটি পাঞ্জাবী শিখ পরিবারে। তিনি প্রখ্যাত পাঞ্জাবী গায়িকা প্রকাশ কৌরের বোন এবং ডলি গুলেরিয়ার মা ছিলেন। তার তিন কন্যা ছিল যার মধ্যে ডলি সবচেয়ে বড়।
পেশা
১৯৪৭ সালে ভারত বিভাগের পরে, কৌর এবং তার পিতামাতারা গাজিয়াবাদ, দিল্লিতে চলে আসেন। ১৯৪৮ সালে তিনি দিল্লি বিশ্ববিদ্যালয়ের পাঞ্জাবি সাহিত্যের প্রভাষক অধ্যাপক জোগিন্দার সিং সোধিকে বিয়ে করেছিলেন। তার প্রতিভা স্বীকৃতি হিসাবে, কৌরের স্বামী তাকে সমর্থন করেন, এবং শীঘ্রই তিনি মুম্বাইয়ের হিন্দি চলচ্চিত্র জগতের প্লেব্যাক গায়িকা হিসাবে পেশাজীবন  শুরু করেন। সেখানে সংগীত পরিচালক ছিলেন গোলাম হায়দার৷  তাঁর অধীনে তিনি ১৯৮৮ সালের ‘ শহীদ’ ছবিতে তিনটি গান গেয়েছিলেন৷  যার মধ্যে বাদাম না হো জয় যাইবত কা ফাসানা, আনা হ্যায় থো আজাও এবং তাকদীর কি আঁধি… হম কহাঁন আওর থম কাহান । তাঁর প্রকৃত আগ্রহ অবশ্য মঞ্চে অভিনয় এবং পাঞ্জাবি লোক সংগীতকে পুনরুদ্ধারের সামিল এবং শেষ পর্যন্ত ১৯৫২ সালে তিনি দিল্লিতে ফিরে আসেন।
পরবর্তী দশকে, ১৯৪৪ সালে পুরানো ব্রিটিশ পাঞ্জাব বিভক্ত হওয়ার পরে, তার বিয়ে হয়েছিল। তাঁর স্বামী তার গানের পেশাকে অনুশীলন করিয়ে চলেছিলেন। কৌর বলেছিলেন " তিনিই (তার স্বামী) আমাকে তারকা বানিয়েছিলেন, আমি যে সমস্ত গীত গাইলাম তিনি সেগুলো বেছে দিয়েছে এবং আমরা দুজনেই নতুন গান রচনা করেছি।" কৌর এবং সোধি একসাথে তাঁর জন্য চান কিথে গুজারি আই রত, লেদে দি চাদর, শোঙ্কন মেলা দি, এবং গরি দিয়ান ঝাঁজরান এবং সার্কে-সার্কে জানতিয়ে মুতিয়ারের মতো পাঞ্জাবি লোকশাস্ত্র গাওয়ার ব্যবস্থা করেছিলেন । এই গানগুলি বিভিন্ন প্রসিদ্ধ পাঞ্জাবি কবি লিখেছিলেন তবে গায়ক সুরিন্দর কৌর এগুলো জনপ্রিয় করেছিলেন। এই দম্পতি পূর্ব পাঞ্জাবের  প্রত্যন্ত গ্রামগুলিতে শান্তি ও ভালবাসার বার্তা ছড়িয়ে দেওয়ার জন্য পাঞ্জাবের ভারতীয় কমিউনিস্ট পার্টির একটি বাহিনী ভারতীয় গণনাট্য সংঘর ( আইপিটিএ ) জনসাধারণের মুখ হয়ে কাজ করেছিলেন। তিনি পাঞ্জাবি লোকসঙ্গীত পরিবেশন করে বিশ্বের বিভিন্ন জায়গায় ভ্রমণ করেছিলেন এবং তিনি খুব দ্রুত জনপ্রিয়তা অর্জন করেছিলেন।
সব মিলিয়ে কৌর আসা সিং মাস্তানা, কর্ণাইল গিল, হরচরণ গ্রেওয়াল, রঙ্গিলা জট এবং দিদার সান্ধুর সাথে সংগীত সহ হাজারেরও বেশি গান করেছেন। যদিও ১৯৭৬ সালে শিক্ষিকার মৃত্যুর পরে তাঁর জীবনের সহযোগীর সাথে সম্পর্ক ছিন্ন হয়ে যায়। তবুও তিনি তাদের কন্যা এবং অন্যান্য শিষ্যদের সাথে ডিউটসের মাধ্যমে পরিবারের সৃজনশীল ঐতিহ্যকে অব্যাহত রেখেছিলেন। তার মেয়ে রুপিন্দর কৌর গুলেরিয়া, ডলি গুলেরিয়া এবং নাতনী সুনাইনি সবার কাছে সুপরিচিত৷
পুরস্কার এবং স্বীকৃতি
তিনি ১৯৮৪ সালে পাঞ্জাবী লোক সংগীতের জন্য সংগীত নাটক একাডেমি ও ভারতের জাতীয় সংগীত, নৃত্য ও থিয়েটার একাডেমি  পুরস্কার পান মিলেনিয়াম পাঞ্জাবি সিঙ্গার পুরস্কার, এবং ২০০৬ সালে পদ্মশ্রী পুরস্কার লাভ করেছিলেন। তাঁকে গুরু নানক দেব বিশ্ববিদ্যালয় ২০০২ সালে  ডক্টরেট ডিগ্রি প্রদান করে।
অসুস্থতা ও মৃত্যু
তাঁর জীবনের শেষভাগের দিকে, তার মিট্টির (তার মাটির) কাছে যেতে চাইলে সুরিন্দর কৌর ২০০৪ সালে পাঁচকুলায় স্থায়ী হন৷ তিনি সেখানে চণ্ডীগড়ের নিকটে জিরাকপুরে একটি বাড়ি নির্মাণের লক্ষ্য নিয়ে। এরপরে, ২০০২ সালের ২২ ডিসেম্বর তিনি হার্ট অ্যাটাকের শিকার হন এবং তাকে পাঁচকুলার জেনারেল হাসপাতালে ভর্তি করা হয়। পরে অবশ্য তিনি সুস্থ হয়ে উঠেন এবং ব্যক্তিগতভাবে তিনি ২০০৬ সালের জানুয়ারিতে পদ্মশ্রী পুরস্কার পাওয়ার জন্য দিল্লিতে যান। তিনি পাঞ্জাবি সংগীতে অতুলনীয় অবদানের পরেও তাকে প্রাপ্য সম্মান দিতে বিলম্বিত করেছিলেন এবং এ সম্পর্কে তিনি বেদনাবশত অনেক সচেতন ছিলেন। এমনকি তিনি যখন এই পুরস্কারটি পেয়েছিলেন তখনো তিনি আফসোস করেছিলেন৷ মনোনয়নের আবেদনে তিনি হরিয়ানা থেকে এসেছেন পাঞ্জাব, ভারত থেকে নয়। যার তিনি পাঁচ দশকেরও বেশি সময় ধরে অক্লান্ত পরিশ্রম করেছিলেন।
২০০৬ সালে, দীর্ঘায়িত অসুস্থতা তাকে মার্কিন যুক্তরাষ্ট্রে চিকিৎসার জন্য নিয়ে গিয়েছিল। তিনি ৭৭ বছর বয়সে ১৪ জুন ২০০৬ সালে নিউ জার্সির একটি হাসপাতালে মারা যান। তিনি তিন কন্যার মধ্যে জ্যেষ্ঠ কন্যা রেখে গেছেন যিমি একজন গায়ক তার নাম ডলি গুলেরিয়া। তার মৃত্যুর পরে, ভারতের প্রধানমন্ত্রী ড.মনমোহন সিং তাকে "পাঞ্জাবের নাইটিংগেল" এবং "পাঞ্জাবি লোক সংগীত এবং জনপ্রিয় সংগীতের কিংবদন্তি এবং পাঞ্জাবি সুরে একজন প্রবণতা-সেটার" হিসাবে বর্ণনা করেছিলেন। এবং বলেছিলেন, "আমি আশাকরি তার অমর কণ্ঠ অন্যান্য শিল্পীদের সঠিক পাঞ্জাবি লোক সংগীতের ঐতিহ্য চর্চা করতে অনুপ্রাণিত করবে"।
উত্তরাধিকার
সুরিন্দর কৌরের জীবন ও কর্ম নিয়ে পাঞ্জাব দি কোয়েল (পাঞ্জাবের নাইটিংগেল) শীর্ষক একটি দূরদর্শন ডকুমেন্টারি ২০০৬ সালে প্রকাশিত হয়েছিল। এটি পরে দূরদর্শন জাতীয় পুরস্কার জিতেছে।
সন্তোষ চন্দ্র ভট্টাচার্য
সন্তোষচন্দ্র ভট্টাচার্য (জন্ম: ১৯১৫ - মৃত্যু: ১৯৭১) ঢাকা বিশ্ববিদ্যালয়ের ইতিহাস বিভাগের একজন শিক্ষক ছিলেন এবং তিনি বাংলাদেশের মুক্তিযুদ্ধের একজন শহীদ বুদ্ধিজীবী। বাংলাদেশের মুক্তিযুদ্ধের সময় পাকিস্তানের আত্মসমর্পণের পূর্বে বহু বুদ্ধিজীবীর সঙ্গে তিনিও পাক হানাদারদের হাতে নিহত হন।
জন্ম ও শিক্ষাজীবন
১৯১৫ সালের ৩০শে আগস্ট তিনি ঢাকা জেলার নবাবগঞ্জ উপজেলায় এক ব্রাহ্মণ পরিবারে জন্মগ্রহণ করেন। সন্তোষচন্দ্র ভট্টাচার্য ঢাকা বিশ্ববিদ্যালয় থেকে ১৯৩৭ সালে ইতিহাসে সম্মানের সাথে ব্যাচেলর অব আর্টস এবং ১৯৩৮ সালে একই শিক্ষা প্রতিষ্ঠান থেকে মাস্টার্স ডিগ্রি সম্পন্ন করেন। উভয় পরীক্ষায় তিনি প্রথম শ্রেণীতে প্রথম হয়েছিলেন।
কর্মজীবন
১৯৩৯ সালে তিনি জগন্নাথ কলেজ এ প্রভাষক হিসেবে তার কর্মজীবন শুরু করেন এবং সেখানে ১৯৪৯ সাল পর্যন্ত পড়িয়েছেন। এরপর তিনি ঢাকা বিশ্ববিদ্যালয়ে বয়োঃজ্যেষ্ঠ প্রভাষক হিসেবে যোগ দেন এবং মৃত্যু পর্যন্ত সেখানেই কর্মরত ছিলেন। সংস্কৃত ভাষায় পণ্ডিত এই গুণী বাংলা এবং ভারত উপমহাদেশের ইতিহাস সম্পর্কে বিশেষজ্ঞ ছিলেন। তিনি এক সময় ঢাকা বিশ্ববিদ্যালয়ের জগন্নাথ হলের প্রভোষ্ট হিসেবে দায়িত্ব পালন করেছেন।
হত্যা
১৯৭১ সালের ১৪ই ডিসেম্বর দুপুরবেলা মাইক্রবাস নিয়ে কয়েকজন ছাত্র এসে সন্তোষচন্দ্র ভট্টাচার্যকে বলে "স্যার আমাদের সাথে যেতে হবে"। তাকে চোখ বাধা অবস্থায় বর্তমান মীরপুর শহীদ মিনারে নিয়ে গিয়ে হত্যা করা হয়। সন্তোষচন্দ্রর লাশ যখন পাওয়া যায় তখন তার মুখের ভিতর কোন দাঁত ছিল না, মাথায় কোন চুলও ছিল না।
বুদ্ধিজীবী হত্যার রায়
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে সন্তোষচন্দ্রসহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
ছাংছুন
ছাংছুন গণচীনের উত্তর-পূর্বভাগে অবস্থিত চিলিন প্রদেশের রাজধানী ও বৃহত্তম নগরী। সুংলিয়াও সমভূমির কেন্দ্রভাগে অবস্থিত এই নগরীটিকে একটি উপ-প্রাদেশিক নগরী হিসেবে পরিচালনা করা হয়। এর অধীনে ৭টি পৌরজেলা, একটি উপজেলা (কাউন্টি) ও ২টি উপজেলা-স্তরের শহর আছে। চীনের ২০১০ সালের জনগণনা অনুযায়ী ছাংছুন নগরীর মোট জনসংখ্যা ছিল ৭৬ লক্ষেরও বেশি। ছাংছুন মহানগর এলাকাটি ৫টি জেলা ও ৪টি উন্নয়ন এলাকা নিয়ে গঠিত, যার জনসংখ্যা ৩৮ লক্ষের বেশি। শুয়াংইয়াং  ও চিউথাই জেলাগুলি এখনও নগরায়িত হয়নি। ছাংছুন উত্তর-পূর্ব চীনের বৃহত্তম নগরীগুলির একটি। অন্য বড় নগরীগুলির মধ্যে আছে শেনইয়াং, তালিয়েন ও হারপিন।
চীনা ভাষায় "ছাংছুন" শব্দের অর্থ হল "দীর্ঘ বসন্ত"। ১৯৩২ থেকে ১৯৪৫ খ্রিস্টাব্দ পর্যন্ত জাপানিরা নগরীটিকে উত্তর-পূর্ব চীনে তাদের দখলকৃত মানচুকো নামের একটি পুতুল রাজ্যের রাজধানী বানায় এবং এর নাম বদলে রাখে শিনচিং । ১৯৪৯ সালে গণচীনের প্রতিষ্ঠার পরে ১৯৫৪ সালে ছাংছুন নগরীকে চিলিন প্রদেশের রাজধানীর মর্যাদা দেওয়া হয়।
ছাংছুন চীনের একটি গুরুত্বপূর্ণ শিল্পনগরী যেখানে মোটরযান খাতের উপরে বিশেষ গুরুত্ব দেওয়া হয়েছে, যে কারণে স্থানীয়ভাবে এটি "চীনের মোটরযান নগরী" নামে পরিচিত। অভ্যন্তরীণ মোটরযান বাজারে গুরুত্বপূর্ণ ভূমিকা রাখার জন্য ছাংছুন নগরীকে কদাচিৎ "চীনের ডেট্রয়েট" নামেও ডাকা হয়। এছাড়া নগরীটি চীনের অন্যতম "জাতীয় বাগিচা নগরী", কেননা এখানে সবুজায়নের হার অনেক উচ্চ।
স্বজনতোষী পুঁজিবাদ সূচক
স্বজনতোষী পুঁজিবাদ সূচক (Crony-capitalism index) হল ব্রিটিশ সাময়িকী দি ইকোনমিস্ট দ্বারা প্রকাশিত একটি সূচক যেটিতে পুঁজিবাদী অর্থনীতির অধিকারী কোনও দেশ বা নগরীর জনগণের জীবিকা স্বজনতোষী পুঁজিবাদ দ্বারা কতটুকু প্রভাবিত হয়, সেটি গণনা করার দাবি করা হয়। মর্গান স্ট্যানলি বিনিয়োগ ব্যবস্থাপনা বিভাগের রুচির শর্মা, ভারতীয় চিন্তাকেন্দ্র সেন্টার ফর পলিসি রিসার্চ-এর অদিতি গান্ধী ও মাইকেল ওয়াল্টন এবং অন্যান্য অর্থনীতিবিদদের গবেষণাকর্মের উপর ভিত্তি করে ২০১৪ সালে স্বজনতোষী পুঁজিবাদ পরিমাপের এই পদ্ধতিটি সৃষ্টি করা হয়।
লক্ষ্য
সূচকটির লক্ষ্য হল অনুপার্জিত আয় অন্বেষীদের সংখ্যার প্রবণতা পরিমাপ করা। এর পেছনে যে পূর্বানুমানটি কাজ করছে, তা হল সরকারি কর্মকর্তাদের দ্বারা নির্ধারিত অনুকূল রাজনৈতিক নীতিসমূহের বদৌলতে বিত্তবান ও শক্তিশালী শিল্পপতিরা (স্বজনতোষী পুঁজিপতিরা) তাদের সম্পদ বৃদ্ধি করছে। তারা এমন সব খাতে ব্যবসা করে, যেগুলিতে ব্যবসা করতে সরকারি অনুমোদন ও সরাসরি পৃষ্ঠপোষকতার প্রয়োজন হয়, তাই ব্যবসায়ীরা সরকারের সাথে ঘনিষ্ঠ সম্পর্ক স্থাপন করে, তদবির (লবিইং) করে, এমনকি ঘুষ দিয়ে ও আইনের ফাঁকফোকর গলে নিজেদের স্বার্থ উদ্ধার করে। তারা এই দুর্নীতিমূলক সম্পর্ক কাজে লাগিয়ে উৎপাদিত পণ্য বা সেবার দাম অন্যায্যভাবে বাড়িয়ে বিক্রয় করতে পারে, ফলে সাধারণ মানুষকে স্বাভাবিকের চেয়ে বেশি দামে এগুলি ক্রয় করতে হয়। এর ফলে ঐসব স্বজনতোষী পুঁজিপতিরা সমগ্র সমাজের জন্য অধিক সম্পদ তৈরি তো করছেই না, বরং জনগণের শ্রমের ফসল থেকে স্বাভাবিকের চেয়ে বেশি অংশ নিজেরাই নিয়ে চলে যাচ্ছে।
পদ্ধতি
দি ইকোনমিস্ট দশটি শিল্প নির্বাচন করেছে যেগুলি হয় একচেটিয়া কারবারের ঝুঁকিতে থাকে, বা যেগুলি চালাতে বিশেষ সরকারি অনুমতিপত্র লাগে বা যেগুলি সরকারের পৃষ্ঠপোষকতার উপর উচ্চমাত্রায় নির্ভরশীল। এগুলি হল জুয়াশালার ব্যবসা (ক্যাসিনো); কয়লা, পাম তেল ও কাঠের ব্যবসা; প্রতিরক্ষাজনিত ক্রয়; আমানত-গ্রহণকারী ব্যাংকিং ও বিনিয়োগ ব্যাংকিং; অবকাঠামো ও নলপথ (পাইপলাইন); সমুদ্রবন্দর ও বিমানবন্দর; স্থাবর সম্পত্তি ও নির্মাণ; ইস্পাত ও অন্যান্য ধাতু; খনন ও অন্যান্য কাঁচামাল-জাতীয় দ্রব্য; উপযোগিতা প্রদানকারী প্রতিষ্ঠান ও টেলিযোগাযোগ সেবা প্রতিষ্ঠান। তারপর এইসব অধিকতর অনুপার্জিত আয়ের অধিকারী খাতগুলিতে বিশ্বের শতকোটিপতিদের মধ্যে যারা সক্রিয়ভাবে সংযুক্ত আছে, তাদের মোট সম্পদ ‘’ফোর্বস’’ সাময়িকী থেকে গণনা করা হয়। এরপর শতকোটিপতিদের সম্পদের সাথে স্থূল বা মোট অভ্যন্তরীণ আয়ের অনুপাতটি গণনা করা হয়। যদি এই অনুপাতটি উচ্চ হয়, তাহলে স্বজনতোষী পুঁজিবাদজনিত কারণে দুঃখদুর্দশা বেশি হবার সম্ভাবনা থাকে।
২০২৩
২০২৩ সালে এসে স্বজনতোষী পুঁজিপতিদের সম্পদমূল্য দাঁড়ায় ৩ লক্ষ কোটি ডলার, যা ছিল বৈশ্বিক স্থূল অভ্যন্তরীণ উৎপাদনের (জিডিপি) ৩%। এর ২৫ বছর আগে এগুলি যথাক্রমে ৩১ হাজার ৫০০ কোটি টাকা ও বৈশ্বিক জিডিপি-র মাত্র ১% ছিল। স্বজনতোষী পুঁজিপতিদের সম্পদ বৃদ্ধির ৬৫%-ই ভারত, চীন, যুক্তরাষ্ট্র ও রাশিয়াতে ঘটেছে। দি ইকোনমিস্টের মতে বিশ্বের ৩০০ জনেরও বেশি শতকোটিপতির সম্পদের বড় অংশ রাষ্ট্রের সাথে ঘনিষ্ঠ লেনদেনের মাধ্যমে অর্জিত হয়েছে।
সমালোচনা
সূচকটিকে এই বলে সমালোচনা করা হয় যে এটির নামকরণ যথার্থ নয়, কেননা স্বজনতোষী পুঁজিবাদ বলতে যা বোঝায়, সেটি এই সূচকটি আদতে গণনা করে না। যেমন এটিতে কিছু খুবই গুরুত্বপূর্ণ খাত বা পরিস্থিতি ধর্তব্যেই নেওয়া হয় না। এইসব খাত বা পরিস্থিতির মধ্যে দক্ষিণ কোরিয়ায় চায়েবোল ব্যবসাগুলি, জাপানের জাইবাৎসু ব্যবসাগুলি, কিংবা মার্কিন যুক্তরাষ্ট্রের আইনসভা কংগ্রেসে মার্কিন ব্যবসা প্রতিষ্ঠানগুলির তদবির বা লবিইং, বিশেষ করে গুগল, ফেসবুক, অ্যাপল ও অন্যান্য প্রযুক্তি দানব কোম্পানিগুলি যে তদবির ও উপঢৌকনের মাধ্যমে সরকারের কাছে থেকে অনুকূল নীতি ও করপ্রদান পদ্ধতি লেনদেন করে নেয়, সে ব্যাপারগুলি অন্তর্ভুক্ত। <!--
Concealing fortunes
According to Bloomberg Businessweek, the phenomenon of concealing fortunes is common for cronies, especially in China. It has been revealed that some of the powerful politicians have disguised their properties by transferring it under the names of their friends and family members. Unreliable property records are also believed to be the obstacles of determining an individual's actual wealth. The fact that the cronies are not willing to announce their wealth publicly has affected the accuracy of the index.
Rough categorization
The index has also been criticized for only roughly categorizing the industrial sectors with neglected critical instances of cronyism.
Limited data for cronyism
The index has only counted the wealth of billionaires which contributed to the omission of extensive data. Due to the lack of data, or the data not being publicly available, numerous particular industries in various countries are not identified as "crony heavy", leading to perceived lower crony capitalism even though it may be on the contrary. A group of cronies can also possibly be enriched by plenty of rent-seeking while not wealthy enough to achieve the cut-off. As a result, such groups were not examined in the index. -->
সেরেন ওয়াটার্স
সেরেন রবার্ট ওয়াটার্স (জন্ম ১১ এপ্রিল ১৯৯০) একজন কেনীয় ক্রিকেটার। তিনি সারে কাউন্টির হয়ে খেলে থাকেন।
আলেক্সি ক্লদ-মোরিস
আলেক্সি ক্লদ-মোরিস (, Alexis Claude-Maurice; জন্ম: ৬ জুন ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব নিস এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।
২০০৪–০৫ মৌসুমে, ফরাসি ফুটবল ক্লাব তর্সির যুব পর্যায়ের হয়ে খেলার মাধ্যমে ক্লদ-মোরিস ফুটবল জগতে প্রবেশ করেছেন এবং পরবর্তীকালে লরিয়াঁর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব লরিয়াঁ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; লরিয়াঁ ২-এর হয়ে তিনি ৪৭ ম্যাচে ১৩টি গোল করেছেন। অতঃপর ২০১৬–১৭ মৌসুমে তিনি লরিয়াঁর মূল দলে অন্তর্ভুক্ত হয়েছেন। ২০১৯–২০ মৌসুমে, তিনি প্রায় ১৩ মিলিয়ন ইউরোর বিনিময়ে লরিয়াঁ হতে নিসে যোগদান করেছেন।
প্রারম্ভিক জীবন
আলেক্সি ক্লদ-মোরিস ১৯৯৮ সালের ৬ই জুন তারিখে ফ্রান্সের নোয়াজি-ল্য-গ্রঁয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি গুয়াদলুপীয় বংশোদ্ভূত।
আন্তর্জাতিক ফুটবল
ক্লদ-মোরিস ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালের ১৯শে অক্টোবর তারিখে তিনি ২০১৫ ফিফা অনূর্ধ্ব-১৭ বিশ্বকাপের গ্রুপ পর্বের ম্যাচে নিউজিল্যান্ড অনূর্ধ্ব-১৭ দলের বিরুদ্ধে ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ফ্রান্স অনূর্ধ্ব-১৭ দলের হয়ে ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ১৬ দলের পর্বের পূর্ণ সময় শেষে তার দল কোস্টা রিকা অনূর্ধ্ব-১৭ দলের সাথে ০–০ গোলের ড্র করার পর পেনাল্টি শুট-আউটে ৫–৩ ব্যবধানে পরাজিত হয়েছিল;  উক্ত প্রতিযোগিতায় তিনি ৩ ম্যাচে ১ গোল করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।
সন্ত্রাসের বিরুদ্ধে যুদ্ধ
সন্ত্রাসবাদের বিরুদ্ধে যুদ্ধ বা সন্ত্রাসের বিরুদ্ধে যুদ্ধ হল যুক্তরাষ্ট্র ও এর অন্যান্য মিত্র দেশের দ্বারা সূচিত একটি যুদ্ধাভিযান যার উদ্দেশ্য হল সন্ত্রাসী গোষ্ঠীগুলোকে অপসারণ করা ও যে সকল দেশ সন্ত্রাসবাদের পৃষ্ঠপোষকতা করে তাদেরকে শাস্তি দেওয়া। এটি বর্তমানে শীতল যুদ্ধের পরিবর্তে ব্যবহৃত হচ্ছে। প্রাক্তন যুক্তরাষ্ট্রের রাষ্ট্রপতি জর্জ ডব্লিউ বুশের দাবি ছিল যে, উত্তর কোরিয়া, কিউবা, ইরান, ইরাক, সিরিয়া আর লিবিয়া (যা এক্সিস অব এভিল বা দুষ্টের কেন্দ্র বলেও পরিচিত) ছিল যুক্তরাষ্ট্র ও তার মিত্র দেশগুলোর জন্য সরাসরি হুমকিস্বরূপ। পরিভাষাটি মূলত জঙ্গি ইসলামপন্থী ও আল-কায়েদাকে বিশেষভাবে কেন্দ্র করে ব্যবহৃত হত।
যুক্তরাষ্ট্রের প্রাক্তন রাষ্ট্রপতি বারাক ওবামার প্রশাসন এই পরিভাষাটির পরিবর্তে Overseas Contingency Operation (ওভারসিজ কন্টিঞ্জেন্সি অপারেশন) বা সম্ভাব্য অনিশ্চিত বৈদেশিক সশস্ত্র অভিযান পরিভাষাটি ব্যবহারের পক্ষপাতি।
সুভাষ মুখোপাধ্যায় (কবি)
সুভাষ মুখোপাধ্যায় (১২ ফেব্রুয়ারি ১৯১৯ – ৮ জুলাই ২০০৩) ছিলেন বিংশ শতাব্দীর উল্লেখযোগ্য বাঙালি কবি ও গদ্যকার। কবিতা তার প্রধান সাহিত্যক্ষেত্র হলেও ছড়া, রিপোর্টাজ, ভ্রমণসাহিত্য, অর্থনীতিমূলক রচনা, বিদেশি গ্রন্থের অনুবাদ, কবিতা সম্পর্কিত আলোচনা, উপন্যাস, জীবনী, শিশু ও কিশোর সাহিত্য সকল প্রকার রচনাতেই তিনি ছিলেন সিদ্ধহস্ত। সম্পাদনা করেছেন একাধিক গ্রন্থ এবং বহু দেশি-বিদেশি কবিতা বাংলায় অনুবাদও করেছেন। “প্রিয়, ফুল খেলবার দিন নয় অদ্য় এসে গেছে ধ্বংসের বার্তা” বা “ফুল ফুটুক না ফুটুক/আজ বসন্ত” প্রভৃতি তার অমর পঙ্‌ক্তি বাংলায় আজ প্রবাদতুল্য। পরিণত বয়সে গায়ে খদ্দরের পাঞ্জাবি, পরনে সাদা পায়জামা, মাথাভর্তি ঘন কোঁকড়ানো চুল, বুদ্ধিদীপ্ত ঝকঝকে চোখ, চোখে চশমা, বামে চশমার নিচে বড় একটা আঁচিল - কলকাতার প্রতিবেশে এরকম একটি প্রতিচ্ছবি হয়ে উঠেছিলেন তিনি।
প্রাথমিক জীবন
কবি সুভাষ মুখোপাধ্যায়ের জন্ম অধুনা পশ্চিমবঙ্গের নদিয়া জেলার কৃষ্ণনগরে মামাবাড়িতে। তার পিতার নাম ক্ষিতীশচন্দ্র মুখোপাধ্যায়, মা যামিনী দেবী। পিতা ছিলেন সরকারি আবগারি বিভাগের কর্মচারী; তার বদলির চাকরির সুবাদে কবির ছেলেবেলা কেটেছিল পূর্ব ও পশ্চিমবঙ্গের বিভিন্ন স্থানে। তার ছেলেবেলার প্রথম দিকটা, যখন তার বয়স তিন-চার, সে সময়টা কেটেছে কলকাতায়, ৫০ নম্বর নেবুতলা লেনে। একটা ভাড়াবাড়ির দোতলায় যৌথ পরিবারের ভিড়ের মধ্যে। প্রথমে নওগাঁর স্কুলে এবং পরে কলকাতার মেট্রোপলিটান ইনস্টিটিউশন ও সত্যভামা ইনস্টিটিউশনে পড়াশোনা করেন। ভবানীপুরের মিত্র স্কুল থেকে ম্যাট্রিকুলেশন পাস করে সক্রিয় রাজনীতি করার মানসে কমিউনিস্ট পার্টিতে যোগ দেন।
নিজের বাল্যকাল সম্পর্কে এক চিঠিতে সুভাষ মুখোপাধ্যায় লিখেছিলেন, ‘আমার শৈশব কেটেছে রাজশাহীর নওগাঁয়। বাবা ছিলেন আবগারির দারোগা। নওগাঁ শহর ছিল চাকরি, ব্যবসা, নানা বৃত্তিতে রত বহিরাগতদের উপনিবেশ। হিন্দু-মুসলমান এবং বাংলার নানা অঞ্চলের মানুষজনদের মেলানো-মেশানো দিলদরাজ আবহাওয়ায় আমরা একটু অন্যরকমভাবে মানুষ হয়েছিলাম। একদিকে প্রকৃতি, অন্যদিকে যৌথ জীবন। সব সম্প্রদায়েই এমন সব মানুষের কাছে এসেছি যাঁরা স্বধর্মে গোঁড়া, কিন্তু মানুষের সম্বন্ধে উদার। আমার অক্ষরপরিচয় এবং প্রাথমিক শিক্ষা নওগাঁয়। পড়েছি মাইনর স্কুলে। পাঠ্যবইয়ের চেয়েও বেশি পড়েছি পাঠাগারের বই। সেই সঙ্গে আমাকে শিক্ষা দিয়েছে খেলার মাঠ, গান আবৃত্তি অভিনয়ের মঞ্চ। নওগাঁ শহরের জীবন আমার ব্যক্তিত্বের গোড়া বেঁধে দিয়েছিল।’
১৯৪১ সালে স্কটিশ চার্চ কলেজ থেকে দর্শনে অনার্স-সহ বিএ পাস করেন। পরে আশুতোষ কলেজ ও কলকাতা বিশ্ববিদ্যালয়ে অধ্যয়নে প্রয়াসী হন। কিন্তু রাজনৈতিক কর্মকাণ্ডে যুক্ত থাকার ফলে পঠনপাঠন বেশিদূর অগ্রসর হয়নি। কবি শিক্ষকরূপে লাভ করেন কবি কালিদাস রায় ও কালি ও কলম পত্রিকার সম্পাদক মুরলীকৃষ্ণ বসুকে। বিদ্যালয়ে বন্ধুরূপে পেয়েছিলেন হেমন্ত মুখোপাধ্যায়, রমানাথ রায়, পরিমল সেনগুপ্ত, রমাকৃষ্ণ মৈত্র প্রমুখ বিশিষ্ট ব্যক্তিবর্গকে। আরো পরে কর্মজীবনে তার সঙ্গে বন্ধুত্ব হয় কবি বিষ্ণু দে, সমর সেন, বুদ্ধদেব বসু, কারাজীবনের সঙ্গী আব্দুর রজ্জাক খান, সতীশচন্দ্র পাকড়াশী, উর্দু সাহিত্যিক পারভেজ শহীদী, চারু মজুমদার, গিরিজা মুখোপাধ্যায়, চিন্মোহন সেহানবীশ প্রমুখের।
রাজনৈতিক ও কর্মজীবন
১৯৩২-৩৩ সালে বঙ্গীয় প্রাদেশিক কিশোর ছাত্রদল-এর সক্রিয় সদস্যরূপে যোগ দেন সুভাষ মুখোপাধ্যায়। এই সময় কবি সমর সেন তাকে দেন হ্যান্ডবুক অব মার্কসিজম নামে একটি গ্রন্থ। এটি পড়ে মার্কসীয় রাজনীতির সঙ্গে নিজেকে যুক্ত করেন কবি। ১৯৩৯ সালে লেবার পার্টির সঙ্গে সংযোগ হয় তার। ১৯৪০ সালে প্রকাশিত হয় তার প্রথম কাব্যগ্রন্থ পদাতিক। পরে ছাত্রনেতা বিশ্বনাথ মুখোপাধ্যায়ের প্ররোচনায় লেবার পার্টি ত্যাগ করে ভারতের কমিউনিস্ট পার্টির সংস্পর্শে আসেন। ১৯৪২ সালে পান পার্টির সদস্যপদ। এই সময় সদ্যগঠিত ফ্যাসিবিরোধী লেখক শিল্পী সংঘের সাংগঠনিক কমিটিতে কবি বিষ্ণু দে-র সঙ্গে যুগ্ম সম্পাদক নির্বাচিত হন সুভাষ মুখোপাধ্যায়। তারপর মাসিক ১৫ টাকা ভাতায় সর্বক্ষণের কর্মীরূপে যোগ দেন পার্টির জনযুদ্ধ পত্রিকায়। ১৯৪৬ সালে দৈনিক স্বাধীনতা পত্রিকায় সাংবাদিক হিসাবে যোগ দেন কবি। ১৯৪৮ সালের মার্চ মাসে কমিউনিস্ট পার্টি বেআইনি ঘোষিত হলে বহু কমিউনিস্ট বন্দীর সঙ্গে দু-বার কারাবরণ করেন কবি সুভাষ মুখোপাধ্যায়ও। এই সময় তিনি সামিল হন দমদম জেলের অনশন ধর্মঘটে। ১৯৫০ সালের নভেম্বর মাসে পান মুক্তি।
মুক্তির পর কবির জীবনে দেখা দেয় প্রচণ্ড অর্থকষ্ট। একটি নতুন প্রকাশন সংস্থায় মাত্র ৭৫ টাকা বেতনে সাব-এডিটর নিযুক্ত হন তিনি। ১৯৫১ সালে সেই চাকরি ত্যাগ করে পরিচয় পত্রিকার সম্পাদনার দায়িত্ব গ্রহণ করেন। এই বছরই পরিণয়-সূত্রে আবদ্ধ হন সুলেখিকা গীতা বন্দ্যোপাধ্যায়ের সঙ্গে। ১৯৫২ সালে সস্ত্রীক কবি ওঠেন বজবজ এলাকার শ্রমিক বস্তির একটি মাটির ঘরে; আত্মনিয়োগ করেন সেই অঞ্চলের চটকল মজুর সংগঠনের কাজে। পরে কলকাতার বন্দর অঞ্চলে ট্রেড ইউনিয়ন সংগঠনের কাজও করেন। ১৯৬৪ সালে কমিউনিস্ট পার্টি ভাগ হলে তিনি থেকে যান পুরনো পার্টিতেই। ১৯৬৭ সালে যুক্তফ্রন্ট সরকার ভেঙে দেওয়া হলে আন্দোলনে যোগ দিয়ে ১৪৪ ধারা ভেঙে দ্বিতীয়বার কারাবরণ করেন। এই দফায় ১৩ দিন কারারুদ্ধ ছিলেন কবি। মাঝে কিছুকাল সত্যজিৎ রায়ের সঙ্গে একযোগে সন্দেশ পত্রিকাও সম্পাদনা করেছেন তিনি।
শেষজীবন
১৯৭০-এর দশক থেকে তার রাজনৈতিক মতাদর্শের পরিবর্তন সাধিত হয়। বাংলাদেশের স্বাধীনতা যুদ্ধকে অকুণ্ঠ সমর্থন জোগালেও তিনি পশ্চিমবঙ্গের নকশাল আন্দোলনকে সমর্থন করেননি; কে কোথায় যায় উপন্যাসে এই আন্দোলনের প্রতি তার বিরূপতা ব্যক্ত করেছিলেন। সমর্থন করেন ১৯৭৭ সালের জরুরি অবস্থাকে। এই সময়েই অ্যাফ্রো-এশীয় লেখক সমিতির কাজের চাপে ট্রেড ইউনিয়ন আন্দোলন থেকে দূরে সরে আসতে থাকেন কবি। ১৯৮১ সালে রণকৌশল ও অন্যান্য কিছু রাজনৈতিক প্রশ্নে পার্টির সঙ্গে মতবিরোধ হওয়ায় পার্টির সদস্যপদ ত্যাগ করেন। এরপর থেকেই বামপন্থী রাজনীতির সঙ্গে তার দূরত্ব সৃষ্টি হয়। ঘনিষ্ঠতা বাড়ে দক্ষিণপন্থী রাজনৈতিক সংগঠনগুলির সঙ্গে। মমতা বন্দ্যোপাধ্যায় লাভ করেন তার সান্নিধ্য। ফলে সৃষ্টি হয় বিতর্ক। স্রোতের বিপরীতে চলে পশ্চিমবঙ্গে কমিউনিস্ট নেতৃত্বের কাছে সমালোচিত হন এ-যুগের অন্যতম শ্রেষ্ঠ কবি। মৃত্যুর দিন পর্যন্ত এই বিতর্ক তার পিছু ছাড়েনি।
যকৃৎ ও হৃদপিণ্ডের অসুস্থতার কারণে দীর্ঘকাল রোগভোগের পর ২০০৩ সালে কলকাতায় তার প্রয়াণ ঘটে। মৃত্যুকালে তিনি রেখে যান স্ত্রী ছাড়াও তার তিন পালিতা কন্যাকে।
কাব্য
তার কাব্যভাষা নিরলংকার। নিজ উপলব্ধি ও প্রত্যয় তিনি গদ্যের সুরে ব্যক্ত করেছেন। এক স্বতন্ত্র উজ্জ্বল কণ্ঠস্বর। অগ্রজ আধুনিক কবিদের মতো তিনি দুর্বোধ্য নন, দুরূহ নন। সহজেই তার কবিতা পড়া যায়, বোঝা যায় এবং অনুভব করা যায়। চল্লিশের যুদ্ধ-দাঙ্গা-তেভাগা-মন্বন্তর সঙ্কুলিত রাজনৈতিক টালমাটালের যুগসন্ধিক্ষণে তিনি উচ্চারণ করেছিলেন— ‘আমি আসছি— দুহাতে অন্ধকার ঠেলে ঠেলে আমি আসছি। সঙীন উদ্যত করেছ কে? সরাও। বাধার দেয়াল তুলেছ কে? সরাও। সমস্ত পৃথিবী জুড়ে আমি আনছি দূরন্ত দুর্নিবার শান্তি।’
জগৎজুড়ে যে পথে ‘শান্তি’ আনা সম্ভব, সেই পথেররেখা তার কাছে ছিল অত্যন্ত স্পষ্ট। তার কবিতায় সেই পথনির্দেশিকাও আছে। কবিতাটির নাম, ‘বাঁয়ে চলো, বাঁয়ে’— ‘বাঁয়ে চলো ভাই, বাঁয়ে— কালো রাত্রির বুক চিরে, চলো দুহাতে উপড়ে আনি আমাদেরই লাল রক্তে রঙিন সকাল।’
কখনো কখনো প্রতীয়মান হয় তার কবিতা চড়া সুরে বাঁধা। চল্লিশের দশক থেকে তার অ-রোম্যান্টিক গদ্যপ্রধান কাব্যভঙ্গী পরবর্তীকালের কবিদের কাছে অনুসরণীয় হয়ে ওঠে। সমাজের তৃণমূল স্তরে নেমে গিয়ে সেই সমাজকে প্রত্যক্ষ করে তবেই কবিতা রচনায় প্রবৃত্ত হতেন তিনি। আদর্শ তার কবিতাকে দিয়েছিল পরিব্যাপ্ত জনপ্রিয়তা। তবে কবিতার মাধ্যমে একটি বার্তা পাঠকের কাছে পৌঁছে দিতে গিয়ে তিনি অক্ষরবৃত্তের চালে আধুনিক কবিতার গদ্যঋদ্ধ নতুন রূপ প্রতিষ্ঠা করেছিলেন। স্বাধীন ভারত প্রতিষ্ঠার পর কারাবন্দী হন তিনি। এ পর্যায়ে লিখেছিলেন ‘শতাব্দীলাঞ্ছিত আর্তের কান্না/ প্রতি নিশ্বাসে আনে লজ্জা।’ বেশ কিছু সময় পরে আবার লিখেছিলেন ‘লেনিন যেন চেঁচিয়ে চেঁচিয়ে বললেন,/ শতাব্দী শেষ হয়ে আসছে—/ একটু পা চালিয়ে, ভাই, একটু পা চালিয়ে।।’ তার কাব্যভাষায় প্রচলিত ছন্দের কাঠামো ছিল না। তবে ছিল ছন্দের প্রাণবন্ত স্পন্দন।
পদাতিক
এ গ্রন্থের বধূ কবিতায় রবীন্দ্রনাথের স্নিগ্ধ রোম্যান্টিকতার বিপরীত ধ্বনি শোনা যায়; কতকটা কোথায় আলো, কোথায় ওরে আলো গানের অনুষঙ্গে – ইহার মাঝে কখন প্রিয়তম উধাও; লোক লোচন উঁকি মারে সবার মাঝে একলা ফিরি আমি -লেকের জলে মরণ যেন ভালো।
চিরকুট
চিরকুট কাব্যটি বাংলা ফ্যাসিবিরোধী সাহিত্যের একটি উজ্জ্বল নিদর্শন। শুধু ফ্যাসিবিরোধিতাই নয়, এই কাব্যে উঠে এসেছে ভারতের স্বাধীনতার আকাঙ্ক্ষা, ১৯৪৩ সালের ভয়াবহ দুর্ভিক্ষের স্মৃতি। স্ফুলিঙ্গ, জবাব চাই, প্রতিরোধ প্রতিজ্ঞা আমার, ফের আসবো, এই আশ্বিনে, চিরকুট প্রভৃতি কবিতায় আছে বিশ্বাস, বলিষ্ঠতা, তীক্ষ্ণ ব্যঙ্গ আবার আবেগের বিধুরতাও। ঘোষণা কবিতায় দেখা যায় – গঙ্গার জোয়ার এসে লাগে ভল্গার তীরের স্পর্শ, চোখে নব সূর্যোদয় জাগে; মুক্তি আজ বীরবাহু শৃঙ্খল মেনেছে পরাভব; দিগন্তে দিগন্তে দেখি বিস্ফোরিত আসন্ন বিপ্লব।
অগ্নিকোণ
১৯৪৮ সালে পার্টির দৈনিকের টাকা তোলার জন্য কবি লেখেন মাত্র পাঁচটি কবিতার সংকলন অগ্নিকোণ। কবির ভাষায়, “রাজনীতিকে সঙ্গে নিয়ে রাজনীতির জন্যেই অগ্নিকোণের প্রকাশ”। এই কাব্যে কবি উদ্বেল হয়েছেন দক্ষিণ-পূর্ব এশিয়ার মুক্তিসংগ্রামের সংবাদে – লক্ষ লক্ষ হাতে অন্ধকারকে দু’টুকরো ক’রে অগ্নিকোণের মানুষ সূর্যকে ছিঁড়ে আনে।
অগ্নিকোণ ও ফুল ফুটুক কাব্য রচনার মধ্যবর্তী সময়ে কবি উপলব্ধি করেন এক চরম নান্দনিক সত্য: সেই শিল্পই খাঁটি শিল্প, যার দর্পণে জীবন প্রতিফলিত। তার মধ্যে খুঁজে পাওয়া যাবে যা কিছু সংঘাত সংগ্রাম আর প্রেরণা, জয়, পরাজয় আর জীবনের ভালোবাসা, খুঁজে পাওয়া যাবে একটি মানুষের সব কটি দিক। সেই হচ্ছে খাঁটি শিল্প যা জীবন সম্পর্কে মানুষকে মিথ্যা ধারণা দেয় না। কবিতার গদ্যের আর কথা বলবার ভাষার বিভিন্নতা নতুন কবি স্বীকার করেন না। এমন এক ভাষায় তিনি লেখেন – যা বানানো নয়, কৃত্রিম নয়, সহজ, প্রাণবন্ত, বিচিত্র গভীর, একান্ত জটিল – অর্থাৎ অনাড়ম্বর সেই ভাষা। এই সত্য প্রতিফলিত হয় তার পরবর্তীকালের কাব্যগুলিতে। কমিউনিজমের বাঁধা বুলি ছেড়ে তিনি চিত্রকল্প নিয়ে পরীক্ষানিরীক্ষায় রত হন এই কাব্যগুলিতে। ফুল ফুটুক কাব্যের আরও একটা দিন কবিতায় অন্ধকারের এক আশ্চর্য ছবি আঁকেন কবি, জলায় এবার ভাল ধান হবে – বলতে বলতে পুকুরে গা ধুয়ে এ বাড়ির বউ এল আলো হাতে সারাটা উঠোন জুড়ে অন্ধকার নাচাতে নাচাতে।
সম্মাননা
দীর্ঘ রাজনৈতিক জীবনে বঞ্চনা ও অসম্মান অনেক জুটলেও সাহিত্যের অঙ্গনে সম্মানিতই হয়েছিলেন কবি সুভাষ মুখোপাধ্যায়। ভারতের দ্বিতীয় সর্বোচ্চ সাহিত্য সম্মান সাহিত্য অকাদেমী পুরস্কার পান ১৯৬৪ সালে; ১৯৭৭ সালে অ্যাফ্রো-এশিয়ান লোটাস প্রাইজ; ১৯৮২ সালে কুমারন আসান পুরস্কার; ১৯৮২ সালে সোভিয়েত ইউনিয়ন প্রদত্ত মির্জো টারসান জেড পুরস্কার; ১৯৮৪ সালে আনন্দ পুরস্কার এবং ওই বছরেই পান সোভিয়েত ল্যান্ড নেহরু পুরস্কার ও ১৯৯২ সালে ভারতীয় জ্ঞানপীঠ পুরস্কার। ১৯৯৬ সালে ভারতের সর্বোচ্চ সাহিত্য সম্মাননা সাহিত্য অকাদেমী ফেলোশিপ পান সুভাষ মুখোপাধ্যায়। বিশ্বভারতী বিশ্ববিদ্যালয় তাঁকে সম্মানিত করেছিল তাদের সর্বোচ্চ সম্মান দেশিকোত্তম দ্বারা।